Астрахан
А́страхан (; ) е град в източния дял на европейската част на Русия. Разположен е на Прикаспийската низина, в горната част на делтата на река Волга. Отстои на 1534 км югоизточно от Москва. Административен център е на Астраханска област. Населението му към 1 януари 2018 е 533 925 души.

География 
Градът е разположен на 11 острова, с обща площ около 500 км². Климатът е континентален. Средна температура през януари − 10 °C, през юли – 25 °C. Валежи 230 мм на година.

История 
Основан е през 1558 г. и получава градски права през 1717 г. Вероятно селището е било заселено още по време на управлението на монголските династии в Русия. Иван IV завладява Астрахан през 1556 г., което дава на Русия пълен контрол над река Волга. Така Астрахан се превръща във важен търговски център.

През 1790 – 1796 година е център на Кавказкото наместничество.

Политика 
Административно Астрахан е разделен на 4 района: Кировски, Съветски, Ленински и Трусовски. Сегашният кмет се казва Сергей Анатолиевич Боженов.

Обществени институции и забележителности 

В града има 5 ВУЗ-а, 4 театъра, филхармония, картинна галерия, музеи. Има градски кремъл, построен през 1580-те години, и катедрала от началото на 18 век.

Известни личности 
 Родени в Астрахан
 Ринат Дасаев (р. 1957), футболист
 Дмитрий Дюжев (р. 1978), актьор
 Борис Кустодиев (1878 – 1927), художник
 Василий Тредиаковски (1703 – 1768), поет

 Починали в Астрахан
 Владимир Ляхов (1941 – 2018), украински космонавт

Побратимени градове

Източници

Външни препратки 
  Фото г. Астрахан
  Официален сайт на администрацията на г. Астрахан 
  Стари снимки на Астрахан